PREDKLADACIA  SPRÁVA

	Správa o protokolárnom vyhodnotení plnenia zmluvy za 1. polrok 2002 sa predkladá na základe uznesenia vlády SR č. 514 z 15. mája 2002, bodu C. 2.
	Pôvodný termín predloženia uvedenej správy bol týmto uznesením stanovený 
na 30. októbra 2002. Vzhľadom na to, že došlo k oneskorenému rozdeleniu majetku Železníc Slovenskej republiky podľa súvahy k 31. decembru 2001 na samostatné, účtovne oddelené organizačné zložky Železníc Slovenskej republiky, predseda vlády SR súhlasil s odložením plnenia uvedenej úlohy do 30. 12. 2002. Prvýkrát boli v roku 2002 schválené dve samostatné zmluvy o výkonoch vo verejnom záujme a to pri prevádzkovaní dráhy a pri prevádzkovaní osobnej dopravy na dráhe.
	V osobnej doprave z plánovaných 35 301 014 vlkm boli v 1. polroku zrealizované výkony vo výške 17 803 777 vlkm, t. j. plnenie na 50,43% z celkového objednaného výkonu.
	V nákladnej doprave boli zrealizované výkony vo výške 10 560 741 vlkm, čo je 52,43% z celkového objednaného výkonu.
	ŽSR od dopravcov a z iných činností obdržala v priebehu sledovaného obdobia 49,80% z plánovaných celoročných tržieb.
	Celková výška EON predstavuje výšku 5 288 462 tis. Sk, t. j. 49,50% z celoročných plánovaných EON. Za 1. polrok 2002 boli poskytnuté preddavky ŽSR na krytie straty vo výške 403 mil. Sk, t. j. na úrovni 50,90 % z celkového plánovaného preddavku podľa 2002 na rok 2002. Nekrytá strata je vo výške 390,213 mil. Sk, ktorú ŽSR krylo z iných zdrojov. Na krytie straty v roku 2002 bol poskytnutý úver so štátnou zárukou podľa uznesenia vlády SR 
č. 951 z 21. augusta 2002.
	Zástupcovia MDPT SR a ŽSR sa dohodli, že budú akceptovať výsledky zmluvy o výkonoch vo verejnom záujme za 1. polrok 2002. MDPT SR však požaduje možnosť úpravy straty vykázanej v protokole v prípade, že zistí kalkulovanie neoprávnených nákladov a výkonov do ZVVZ, ktoré v čase uzatvárania protokolu neboli zistené alebo neboli tieto náklady vyčíslené.
	Navrhovaná správa vyhodnotenia uvedenej zmluvy nemá v tomto štádiu vyhodnotenia finančný, ekonomický, environmentálny vplyv a ani vplyv na zamestnanosť.